L 141/44
SL
Uradni list Evropske unije
31.5.2023
IZVEDBENI SKLEP KOMISIJE (EU) 2023/1053 z dne 30. maja 2023 o določitvi pravil za uporabo Uredbe (EU) 2023/588 Evropskega parlamenta in Sveta v zvezi z operativnimi zahtevami za vladne storitve, ki se zagotavljajo v okviru Programa Unije za varno povezljivost in njegovega portfelja storitev
EVROPSKA KOMISIJA JE –
ob upoštevanju Pogodbe o delovanju Evropske unije, ob upoštevanju Uredbe (EU) 2023/588 Evropskega parlamenta in Sveta z dne 15. marca 2023 o vzpostavitvi Programa Unije za varno povezljivost za obdobje 2023–2027 (1), zlasti člena 9(2) ter člena 10(4) in (5) Uredbe, ob upoštevanju naslednjega: (1)
Cilj Programa Unije za varno povezljivost, vzpostavljenega z Uredbo (EU) 2023/588, je po vsem svetu zagotoviti opravljanje in dolgoročno razpoložljivost neprekinjenega svetovnega dostopa do varnih, avtonomnih, zanesljivih in stroškovno učinkovitih vladnih satelitskih komunikacijskih storitev za vladne uporabnike, in sicer z vzpostavitvijo sistema varne povezljivosti pod civilnim nadzorom.
(2)
Določiti bi bilo treba operativne zahteve Programa Unije za varno povezljivost, in sicer v obliki tehničnih specifikacij in izvedbenih načrtov za vladne storitve, zlasti v zvezi s kriznim upravljanjem, nadzorom in upravljanjem ključne infrastrukture, vključno z diplomatskimi in obrambnimi komunikacijskimi omrežji ter drugimi potrebami vladnih uporabnikov.
(3)
Določiti bi bilo treba portfelj storitev za vladne storitve, vključno s storitvami, ki so omejene na uporabnike, ki jih pooblastijo vlade, in temeljijo na vladni infrastrukturi, pa tudi storitvami za vladne uporabnike, ki temeljijo na komercialni infrastrukturi, kot so zagotovljene storitve z nizko latenco na svetovni ravni ali ozkopasovne storitve na svetovni ravni.
V portfelju vladnih storitev bi bilo treba upoštevati portfelj vladnih satelitskih komunikacijskih storitev (v nadaljnjem besedilu: GOVSATCOM), vzpostavljenih v okviru Uredbe (EU) 2021/696 Evropskega parlamenta is Sveta (2).
(4)
Ukrepi, določeni v tem sklepu, so v skladu z mnenjem programskega odbora, ustanovljenega s členom 107 Uredbe (EU) 2021/696, v sestavi za GOVSATCOM –
SPREJELA NASLEDNJI SKLEP:
Člen 1 Portfelj storitev za vladne storitve, ki se zagotavljajo v okviru Programa Unije za varno povezljivost 1.
Sistem za izvajanje Programa Unije za varno povezljivost je zasnovan tako, da zagotavlja ali omogoča naslednje satelitske komunikacijske storitve: (a) naslednji storitvi, ki sta vladnim uporabnikom na voljo na podlagi vladne infrastrukture: (i) storitev št.
1: zanesljiva storitev z nizko latenco na svetovni ravni; (ii) storitev št.
2: prenos vesoljskih podatkov; (1) UL L 79, 17.3.2023, str. 1.
(2) Uredba (EU) 2021/696 Evropskega parlamenta in Sveta z dne 28. aprila 2021 o vzpostavitvi Vesoljskega programa Unije in ustanovitvi Agencije Evropske unije za vesoljski program ter razveljavitvi uredb (EU) št.
912/2010, (EU) št.
1285/2013 in (EU) št.
377/2014 in Sklepa št.
541/2014/EU (UL L 170, 12.5.2021, str. 69).